CELEX: 62014TN0772
Language: fi
Date: 2014-11-21 00:00:00
Title: Asia T-772/14: Kanne 21.11.2014 – Musso v. parlamentti

19.1.2015   
            
            
               FI
            
            
               Euroopan unionin virallinen lehti
            
            
               C 16/45
            
         
      Kanne 21.11.2014 – Musso v. parlamentti
      (Asia T-772/14)
      (2015/C 016/69)
      Oikeudenkäyntikieli: ranska
      
         Asianosaiset
      
      
         Kantaja: François Musso (Ajaccio, Ranska) (edustaja: asianajaja A. Gross)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan 22.9.2014 tehdyn päätöksen
                  
                              —
                           
                           
                              pääasiallisesti puolustautumisoikeuksien käyttöön mahdollisesti vaikuttavan käsittelyaikojen kohtuullisuuden periaatteen loukkaamisen perusteella
                           
                        
                              —
                           
                           
                              tai muotovirheen perusteella, koska saaminen ei ole tarkka eikä selvä
                           
                        
            
                  —
               
               
                  toissijaisesti määräämään tämän kanteen käsiteltäväksi yhdessä 8.8.2014 asiassa Musso v. Euroopan parlamentti (rekisterinumero 633447, asianumero T-589/14) nostetun kanteen kanssa
               
            
                  —
               
               
                  tai ainakin kumoamaan 22.9.2014 tehdyn päätöksen, joka on seurausta 26.6.2014 tehdystä päätöksestä, jota puolestaan vaaditaan 8.8.2014 nostetussa kanteessa (Musso v. Euroopan parlamentti, rekisterinumero 633447, asianumero T-589/14) kumottavaksi
                  
                              —
                           
                           
                              muotovirheen perusteella, koska puhemies ei ole allekirjoittanut 26.6.2014 tehtyä päätöstä
                           
                        
                              —
                           
                           
                              tai puolustautumisoikeuksien loukkaamisen perusteella, koska 26.6.2014 tehdyn päätöksen perustana olevaa 17.7.1996 tehtyä päätöstä ei ole julkaistu
                           
                        
                              —
                           
                           
                              tai 26.6.2014 tehdyn päätöksen perustelujen riittämättömyyden perusteella
                           
                        
                              —
                           
                           
                              tai puolustautumisoikeuksien käyttöön vaikuttavan käsittelyaikojen kohtuullisuuden periaatteen loukkaamisen perusteella
                           
                        
                              —
                           
                           
                              tai saavutettua oikeutta koskevan periaatteen loukkaamisen perusteella
                           
                        
            
                  —
               
               
                  varaamaan kantajalle mahdollisuuden vedota kaikkiin muihin oikeuksiin, saataviin, perusteisiin ja vaatimuksiin
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1)
               
               
                  Ensimmäinen kanneperuste, joka perustuu kantajan puolustautumisoikeuksien käyttöön vaikuttavaan käsittelyaikojen kohtuullisuuden periaatteen loukkaamiseen siltä osin kuin 22.9.2014 tehty päätös eli riidanalainen veloitusilmoitus annettiin kantajan mukaan 12 vuotta sen jälkeen, kun parlamentti oli kantajan mukaan todennut saamisensa kantajalta.
               
            
                  2)
               
               
                  Toinen kanneperuste, joka perustuu riidanalaisen veloitusilmoituksen muotovirheeseen siltä osin kuin parlamentin saaminen ei kantajan mukaan ole selvä eikä tarkka delegoidun asetuksen (EU) N:o 1268/2012 (1) 81 artiklassa tarkoitetulla tavalla eikä sitä voida edes tarkistaa.
               
            
                  3)
               
               
                  Kolmas kanneperuste, joka perustuu 26.6.2014 tehdyn päätöksen, jonka seurauksena riidanalainen veloitusilmoitus annettiin, muotovirheeseen siltä osin kuin Euroopan parlamentin puhemies ei kantajan mukaan ole allekirjoittanut kyseistä päätöstä Euroopan parlamentin työjärjestyksen mukaisesti.
               
            
                  4)
               
               
                  Neljäs kanneperuste, joka perustuu kantajan puolustautumisoikeuksien loukkaamiseen siltä osin kuin edellä mainitun 26.6.2014 tehdyn päätöksen perustana ollutta 17.7.1996 tehtyä päätöstä ei kantajan mukaan ole julkaistu, mikä on vastoin Euroopan parlamentin työjärjestyksen 28 artiklaa.
               
            
                  5)
               
               
                  Viides kanneperuste, joka perustuu kontradiktorisen periaatteen loukkaamiseen.
               
            
                  6)
               
               
                  Kuudes kanneperuste, joka perustuu edellä mainitun 26.6.2014 tehdyn päätöksen perustelujen riittämättömyyteen.
               
            
                  7)
               
               
                  Seitsemäs kanneperuste, joka perustuu käsittelyaikojen kohtuullisuuden periaatteen loukkaamiseen, koska parlamentti odotti 8 vuotta ennen kuin se käynnisti perintämenettelyn kantajaa vastaan.
               
            
                  8)
               
               
                  Kahdeksas kanneperuste, joka perustuu saavutettua oikeutta koskevan periaatteen loukkaamiseen siltä osin kuin kantajan mukaan 26.6.2014 tehdyssä päätöksessä, jonka seurauksena riidanalainen veloitusilmoitus annettiin, asetetaan kyseenalaisiksi eläkeoikeudet, jotka kantaja väittää saavuttaneensa 3.8.1994.
               
            
         (1)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL L 362, s. 1).